**POSTENS PENSJONISTFORBUND**

**Protokoll fra AU 3/2021 – fra møte 13.4.2021 på Zoom**

|  |
| --- |
| Til stede: Kjellaug Kristiansen Jota, Laurentse Foss, Inger-Marie Stokker og Jan Dybvik |
| Forfall: Ingen |

|  |
| --- |
| Saksliste: |
| 1. Protokoll fra siste møte  2. Orienteringssaker  3. Regnskapsstatus  4. Landsmøteforberedelser  5. Eventuelt |

Ad punkt 1

Ingen merknader til AU-protokoll nr. 2/2021 av 5.3.2021.

Vedtak: Protokollen godkjennes.

Ad punkt 2

* Inger- Marie Stokker informerte om følgende saker fra Pensjonistforbundet bl.a. fra Sentralstyremøte 8.4. og fra informasjonen som Jan Davidsen og Harald O. Norman holder på digitale møter med fylkes- og lokalavdelingene nå i april:  
  - arbeidet med å etablere samarbeidsutvalg ute i fylkene/kommunene  
  - få lokalforeningene mere digitale  
  - utfordringene knyttet til den demokratiske behandlingsmåten i saker frem mot Landsmøtet

2022 dersom smittesituasjonen fortsatt forblir vanskelig  
- trygdeoppgjøret 2021 – ulik forståelse av beregningsgrunnlaget for oppgjøret mellom

departementet og Pensjonistforbundet  
- opplegg for eldrerådsopplæring  
- valgkampen 2021 – fylkesvise samlinger/møter med deltakelse fra de politiske partiene.

* Det er innkalt til SAKO – møte 15.4.2021.
* Status på årsmøteavviklingen i avdelingene.

Vedtak: Tas til orientering.

Ad punkt 3

Økonomiansvarlig orienterte kort om regnskapsstatus pr. 31.3.2021.

Vedtak: Regnskapsstatus pr. 31.3.2021 tas til orientering.

Ad punkt 4

En rekke forhold knyttet til Landsmøtet 2021 og gjennomføringen av dette ble drøftet. Utkast til gjennomføringsplan ble gjennomgått bl.a. hvem presenterer de aktuelle sakene på dagsorden. Under punktet Åpning, må det gjøres noen forberedelser og oppgavene ble fordelt slik:

* Nestleder sjekker ut mulige kandidater angående kulturelt innslag samt holder dialogen med hotellet for møtet
* Sekretær sender invitasjon til innenlandske gjester samt orienterer leder i Romerike/Glåmdal om hilsningstale.
* Leder orienterer våre Nordiske kollegaer om vårt landsmøte, utarbeider utkast til endret forretningsorden i tilfelle at møtet må gjennomføres digitalt samt avklare detaljer med gjesteinnlederne.

Det tas sikte på et forberedende møte før Landsmøtet med AU, dirigenter og sekretærer.

Saken tas opp igjen og drøftes videre på AU-møtet 11.5.2021.

Vedtak: Tas til orientering.

Ad punkt 5

Ingen spesielle saker tatt opp.

**Neste AU-møte 11. mai 2021 kl. 1000 på Zoom.**

Kjellaug Kristiansen Jota

Leder

(sign)